NaiveNeuron/SloPal huggingface dataset:
Ježík, Jozef, poslanec NR SR (2019-01-30):
Pán predseda, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tom hlasovať.
Ľ. Mušková, poslankyňa: (2003-03-06):
Z. Martináková, podpredsedníčka NR SR: Pani poslankyňa, ešte chvíľočku, prepáčte. Prosím vás o pokoj v rokovacej sále, aby sme si vypočuli interpeláciu, aby sme potom ukončili rokovanie parlamentu tak, ako by sme ho mali ukončiť. Ďakujem vám pekne.
Kažimír, Peter, minister financií SR (2016-09-07):
Ďakujem veľmi pekne, pani predsedajúca, za slovo. Návrh zmluvy medzi Slovenskou republikou a Čiernou Horou o sociálnom zabezpečení bol pripravený s prihliadnutím na politické a ekonomické zmeny v oboch štátoch. Podľa tejto zmluvy budú do Čiernej Hory vyplácané dôchodky a iné peňažné a vecné dávky. Ide v súčasnej dobe o veľmi malý okruh osôb, na ktorý sa zmluva vzťahuje. K 31. októbru minulého roku bolo do Čiernej Hory vyplácaných šesť dôchodkov a v Slovenskej republike sú k tomuto dňu zamestnaní traja občania z Čiernej Hory. Zmluva sa z hľadiska osobného rozsahu vzťahuje na všetky osoby, ktoré podliehajú alebo podliehali právnym predpisom jedného alebo oboch zmluvných štátov, a na ostatné osoby, ktoré odvodzujú svoje práva od týchto osôb. Z hľadiska vecného rozsahu sa zmluva vzťahuje na právne predpisy Slovenskej republiky týkajúce sa zdravotného poistenia a zdravotnej starostlivosti, dôchodkového poistenia, nemocenského poistenia a úrazového poistenia, poistenia v nezamestnaní a prídavkov na dieťa. Vzťahuje sa na právne predpisy Čiernej Hory upravujúce tak isto podobné typy poistení. Náklady na dávky dôchodkového poistenia, nemocenského poistenia a ďalších dávok budú hradené z rozpočtu Sociálnej poisťovne, prídavky na deti budú hradené z bežne rozpočtovaných prostriedkov kapitoly rezortu práce a podobne náklady na zdravotnú starostlivosť budú hradené z verejného zdravotného poistenia. Náklady na čerpania zdravotnej starostlivosti budú medzi zmluvnými stranami vzájomne refundované. Podľa čl. 86 písm. d) Ústavy Slovenskej republiky so zmluvou pred jej ratifikáciou vyslovuje súhlas Národná rada Slovenskej republiky. A zároveň odporúčame Národnej rade rozhodnúť, či ide o medzinárodnú zmluvu, ktorá má prednosť pred zákonmi podľa čl. 7 ods. 5 Ústavy Slovenskej republiky, pretože priamo zakladá práva a povinnosti pre fyzické osoby a právnické osoby. Túto zmluvu podpísal náš minister Miroslava Lajčák, minister zahraničných vecí a európskych záležitostí, 20. mája tohto roku v Podgorici, za Čiernu Horu to bol Boris Marič, minister práce a sociálnych vecí Čiernej Hory. Ďakujem.
Brocka, Július, poslanec NR SR (2011-07-12):
Pán podpredseda, dajte hlasovať o ďalšom návrhu pána poslanca Matoviča a to je návrh o presune sviatkov.
M. Mamojka, poslanec: (2008-03-26):
No len na strane druhej my sme preto navrhli v ústavnoprávnom výbore uznesenie, ktoré nie je alibistické si myslím a vzhľadom na to, že parlament volil kolegu za kandidáta na člena Ústavného súdu, tak sme jednoznačne vo výbore skonštatovali, niežeby nemal, mohol, že nemá morálny kredit bez ohľadu na ten logický alebo gramatický výklad, ktorý môže byť subjektívny, podľa ústavy zastávať funkciu. To sme jednoznačne povedali. Po druhé sme vyzvali jednoznačne sudcu JUDr. Horvátha, aby odstúpil. Tiež sme sa nesprávali alibisticky, pretože ja si myslím, že vo väzbe na to, čo aj bolo povedané, je to vysoký post a skutočne si myslím, že keď už človek má niečo podobné, za sebou úmyselný trestný čin a teraz bez ohľadu na to, kedy bol spáchaný, len sila morálneho kreditu má spočívať v tom, že má odvahu, má mať sebareflexiu a mal by zrejme odstúpiť naozaj sám. Keď už sa nestalo iné. A po tretie. Je to, ja to poviem veľmi otvorene, aj nepriama výzva možno aj pánovi prezidentovi, aby konal podľa čl. 138, aby ho odvolal. Nepriama výzva, ale je. To znamená, a tretie, C bod alebo bod 3, ústavnoprávny výbor skonštatoval naozaj v úprimnej snahe precizovať čl. 134 a čl. 138, ktoré nie sú dobre formulované, aby sa do budúcnosti v prípade či už väčšej, malej novely ústavy tieto ustanovenia sprecizovali, aby nedochádzalo do budúcnosti  k takýmto pochybeniam. Takže ja sa domnievam, že výbor jednoznačne skonštatoval absenciu morálneho kreditu, vyzval sudcu Horvátha, ktorý v prvom rade si mal uvedomiť, o čo ide a je tu aj nepriama výzva prezidentovi republiky. A po tretie, a tým končím, ak dovolíte, si myslím, že ústavnoprávny výbor v tom návrhu uznesenia rešpektoval vyváženosť a vzájomnú nezávislosť všetkých mocí – zákonodarnej, výkonnej i súdnej a snažil sa identifikovať tieto vzťahy tak, aby nevstupoval možno násilne do kompetencií niektorej z týchto mocí, ktoré sú nezávislé. Toľko, ak dovolíte. Ďakujem za pozornosť.
Šeliga, Juraj, podpredseda NR SR (2021-02-25):
Pán poslanec Ďurica, nech sa páči.
Šuteková, Miriam, poslankyňa NR SR (2021-02-03):
Chcem poďakovať kolegovi, lebo robí to tým svojím typickým spôsobom, sebe vlastným, kedy vlastne ponúkol voličom ĽSNS a ich odnožiam, ale aj celému národu charakteristiku tejto strany. V tomto krátkom zhrnutí môžme to vystrihnúť a môžme to všade púšťať, aká je charakteristika týchto ľudí.
Glváč, Martin, podpredseda NR SR (2016-09-20):
Ďakujem veľmi pekne. S faktickými poznámkami, pán poslanec Viskupič. Ukončujem možnosť sa prihlásiť s faktickými. Nech sa páči.
Kažimír, Peter, minister financií SR (2017-10-10):
Ďakujem, pán podpredseda, za slovo. Prajem vám všetkým príjemný, dobrý večer. Aj ja sa teším, že budem môcť s vami stráviť niekoľko hodín až dní, než prejdeme balík legislatívy z rezortu, z dielne rezortu ministerstva financií. Takže novelou zákona sa zavádza inštitút daňového zastúpenia zahraničných osôb, ktoré nadobúdajú tovar z iného členského štátu a tento tovar dodávajú zákazníkom mimo tuzemska, preto nie sú povinné platiť daň z pridanej hodnoty v tuzemsku. Ide o zjednodušenie pre zahraničné osoby, ktoré sa nemusia registrovať za platiteľov dane. Daňové priznanie, kontrolný výkaz a súhrnný výkaz bude takto za tieto osoby podávať daňový zástupca, ktorý môže byť len tuzemská osoba. Navrhuje sa vypustiť jednu z troch domnienok pre ručenie odberateľa za daň nezaplatenú dodávateľom správcovi dane. Ide o prípad, keď dodávateľ je uvedený v zozname osôb, ktorým daňový úrad môže z dôvodu neplnenia zákonných daňových povinností zrušiť registráciu platiteľa dane. Táto domnienka spôsobuje podnikateľom zvýšenú administratívnu záťaž a daňové úrady ju využijú len v nepatrnej miere, preto od nej odstupujeme. Novela zákona v súlade so smernicou o spoločnom systéme dane z pridanej hodnoty oslobodzuje od dane bezodplatné dodanie tovaru formou daru z dôvodu jeho následného vývozu do tretích štátov ako súčasť humanitárnej a dobročinnej činnosti prostredníctvom Ministerstva vnútra Slovenskej republiky. Toľko na úvod. Ďakujem.
P. Hrušovský, podpredseda NR SR: (2001-09-05):
Nech sa páči, pani poslankyňa Tóthová.
P. Frešo, poslanec: (2007-03-21):
K tomu, čo si hovoril, pán kolega Kubovič. No ja som veľmi znervóznel, keď si rozprával o rozpočte, nakoľko pri spomínaných kvalitách predmetného starostu, starostky sa obávam, že o chvíľu príde ďalšia zmena zákona, ktorou bude rozpočet schvaľovať sám sebe starosta. Vôbec by som sa tomu nečudoval. Vôbec by som sa tomu nečudoval, nakoľko tak sa zdá, že politické tričko je cennejšie ako služby občanom. Takže v tomto prípade chcel by som ťa požiadať, aby si tieto rady neudeľoval. A ja dúfam, že aj táto moja nadnesená myšlienka sa nestane realitou, ale že zato tento spôsob uvažovania, ktorý v nej opisujem, si uvedomujú aj koaliční poslanci, a to, že do akého rizika vlastne vystavujú celý náš systém demokratický, aj keď iba na komunálnej úrovni, aj keď sa teraz tvárime, že to nevadí, aj keď sa tvárime, že pomôžme nášmu a bude to naozaj, naozaj, naozaj naposledy. Ďakujem pekne.
Laurenčík, Milan, podpredseda NR SR (2021-07-02):
Toto bol záverečný príspevok vo všeobecnej rozprave, vyhlasujem preto všeobecnú rozpravu za skončenú a pýtam sa, či sa chce vyjadriť k rozprave pán navrhovateľ. Nech sa páči.
P. Frešo, poslanec: (2008-11-27):
Ja by som od vás očakával dve veci. Prvú tú, že sa zasadíte za to, aby sme sa zoznámili so zmluvou, komu na aké účty, za akých okolností, ako brilantne právne vypracovanou zmluvou mali prísť 2 miliardy mimo územia Slovenska a mimo účtov daňových poplatníkov. To je prvá vec. A druhá vec, ktorú by som od vás očakával, je, že sa poďakujete opozícii za to, že na tento problém upozornila, lebo je úplne jasné, že keby neupozornila na tento problém, tak nieže tu nesedíme, ale sme chudobnejší o dve miliardy. To je to, čo som od vás očakával a myslím si, že všetko ostatné boli naozaj veci, ktoré patria do nekrológu za pána ministra Počiatka. Ďakujem pekne.
Tomanová, Viera, poslankyňa NR SR (2014-10-30):
... neschopnosti. Budem reagovať na pána premiéra (reakcie z pléna) a chcem potvrdiť niektoré slová v tom, že tento návrh, ktorý je predložený, skutočne svedčí o neodbornosti, neschopnosti a nevedomosti podložiť faktami to, čo je v návrhu povedané. Vecne poďme k tomu, koľko projektov EU Star dostala v rámci ministerstva práce za uplynulé roky vládnutia pána predsedu vlády Roberta Fica? Jeden, vážené dámy, vážení páni, uvádzate tu množstvo projektov, 70, ale netýkajú sa pána Richtera. Dovoľte mi ešte vecne pripomenúť ďalej, chceli ste vypustiť a povedať, že pán Krutý nemal nárok. Vy si musíte uvedomiť v prvom rade, že odbornosť spočíva aj v tom, že nemôžete niekoho diskriminovať a nedať mu príspevok. A teraz pre zaujímavosť, pán Kaník, vy ste podporili 50 exekútorských úradov, 50 pán Kaník a pán Mihál nezaostával za tie dva roky, podporil 46 exekútorských úradov. (Potlesk.) Zatiaľ iba toľko. Ale ešte budem reagovať aj na zamestnanosť, ktorá bola najnižšia v roku 2008, 7,34 %, a začal ju výrazne zvyšovať práve pán Mihál a vytiahol ju na 14... (Potlesk, prerušenie vystúpenia časomerom.)
Hrnčiar, Andrej, podpredseda NR SR (2017-10-10):
Pani poslankyňa Cigániková.
Rošková, Ľubica, poslankyňa NR SR (2012-09-19):
Ďakujem veľmi pekne. Ja by som chcela len niektoré veci. Pán poslanec, spomínali ste a stále tu rezonuje otázka prideľovania finančných prostriedkov a obava z toho, že či obce dajú, alebo nedajú. Ja sa práve naopak domnievam, že práve to sprehľadní a zastabilizuje ten tok peňazí a že sa zvýši kontrola zo strany obcí pre tie deti, ktoré navštevujú centrá voľného času možno v susednej obci, alebo v meste, pretože ich môžu aj odkontrolovať, či popoludní sú v tom centre voľného času, alebo naopak, sa túlajú niekde v meste, alebo sa túlajú po obci. A druhá vec je, že ak by boli tie deti zo susedných obcí, tak tým pádom centrá voľného času, možno súhlasiť s tým, čo ste povedali, že budú mať administratívne náročnejší ten prvý proces, ale na druhej strane tie finančné prostriedky budú adresné aj zo susednej obce, kde má to dieťa ten trvalý pobyt, a dostanú tie centrá voľného času na tie voľnočasové aktivity dané finančné prostriedky. Možno práve táto presnosť a adresnosť na dieťa vylúči to, že sa stretávame, tak ako teraz aj kolega predo mnou povedal, že mnohé centrá voľného času to zneužívajú, a bude vlastne taká akási čistota, že tie centrá, ktoré skutočne vykonávajú danú prácu, budú mať aj adekvátne dostatočné finančné zabezpečenie zo strany obcí a miest, a na druhej strane tie centrá, ktoré to zneužívajú, budú vlastne oddelené a bude zabezpečená tým pádom dostatočná kontrola aj zo strany obcí aj zo strany centier voľného času, aby ten finančný tok tých peňazí bol skutočne viazaný na to dieťa, kde to dieťa chodí. Ďakujem.
Kaliňák, Robert, podpredseda vlády a minister vnútra SR (2012-10-17):
Ďakujem pekne. Vážená pani predsedníčka, vážené dámy poslankyne, páni poslanci, o tomto návrhu zákona sme hovorili už viackrát a pomerne dlho, je to vlastne len teda prvý štartový a prípravný mechanizmus k tomu, aby sme mohli vlastne spustiť zásadné šetrenie v oblasti štátnej správy, a ide predovšetkým o to, aby bola možnosť centralizácie niektorých nákladov, ktoré pri malých objemoch, ktoré si objednávajú jednotlivé malé organizácie, samozrejme, majú dramaticky vyššie ceny, ako keď vlastne objednáva veľký odberateľ, čo by malo za cieľ do konca roku 2016 ušetriť 700 miliónov eur. V tomto prípade ide o zlučovanie, prvú časť a prípravu vlastne na integráciu jednotlivých obvodných úradov v okrese a v tomto prípade vlastne je to likvidácia osobitnej alebo teda špecializovanej štátnej správy na úrovni krajov tak, aby sme mohli potom v ďalšom roku pokračovať s prípravou a celkovou integráciou jednotlivých úradov. Vo všetkých prípadoch odborných úradov ostáva zachované priame riadenie príslušnými rezortmi a v prípade ministerstva vnútra ostáva iba funkcia v podstate logisticko-ekonomická, ktorá zabezpečuje samotnú funkcionalitu a riadenie nielen metodické, riadenie, kontrola, metodické riadenie, dokonca financovanie, grantové systémy, všetky veci v podstate ostávajú v pôvodných ministerstvách, ktoré aj v budúcnosti budú šéfov týchto odborov menovať, pričom šéfovia týchto odborov budú vlastne mať vlastné rozhodovacie právomoci, budú vlastnými podpismi vydávať rozhodnutia, čiže nebude prednosta podpisovať prvostupňové rozhodnutia, ale ten príslušný šéf odboru príslušnej špecializovanej štátnej správy, ktorá bude súčasťou vlastne veľkého obvodného úradu a bude mať k dispozícii prakticky tie isté možnosti v rámci rozhodovania, ako mal aj doteraz. Ide naozaj predovšetkým o zlúčenie tej logistickej časti, to znamená personalistika, účtovníctvo, mzdy a všetky veci, ktoré nám vlastne robia základné náklady a prevádzkové náklady jednotlivých úradov. Veľmi pekne ďakujem za podporu.
Danko, Andrej, predseda NR SR (2017-05-19):
Prosím, prezentujme sa a hlasujme. (Hlasovanie). Prítomných 132 poslancov, za 59, proti 11, zdržalo sa 62. Konštatujem, že Národná rada sa uzniesla, že nebude pokračovať v rokovaní o návrhu zákona. (Reakcia z pléna. Smiech v sále.) Som sa, aj ja som sa zľakol, že čo dostanem naložené. (Povedané so smiechom.) Okej. Ďalej budeme hlasovať o bode... (Smiech predsedajúceho.) Ale som rád, že sa mení atmosféra v sále. Díky. Ďalej budeme hlasovať o bode 56 programu, je to prvé čítanie o návrhu poslancov Kotlebu, Uhríka, Schlosára a Kolesára na vydanie zákona, ktorým sa dopĺňa zákon č. 147/2001 Z. z. o reklame (tlač 535). Prosím spravodajcu z výboru pre kultúru a médiá poslanca Jána Moru, aby hlasovanie uviedol. (Hlasovanie o návrhu poslancov Národnej rady Slovenskej republiky Mariana Kotlebu, Milana Uhríka, Rastislava Schlosára a Juraja Kolesára na vydanie zákona, ktorým sa dopĺňa zákon č. 147/2001 Z. z. o reklame a o zmene a doplnení niektorých zákonov v znení neskorších predpisov , tlač 535.)
J. Blanár, poslanec: (2003-05-22):
Čiže neostáva mi nič iné, len veriť, že skutočne to, čo bolo deklarované, bude mať aj reálne kontúry v zmysle dohody s Poľskou republikou, ale aj reálne kontúry v štátnom rozpočte na ďalšie obdobie, aby bolo možné spolufinancovať jednotlivé časti diaľnice tak, ako o tom hovoria predpisy o spolufinancovaní jednotlivých fondov. Ďakujem pekne za odpoveď. Z. Martináková, podpredsedníčka NR SR: Pán minister, chcete reagovať? R. Nemcsics, podpredseda vlády a minister pre hospodárstvo SR: Keďže budovanie dopravnej infraštruktúry je významným stimulujúcim efektom aj pre hospodárstvo alebo rozvoj hospodárstva krajiny, tak nezostáva mi nič iné, len súhlasiť s vami, že aj mne ostáva veriť, že to skončí tak, ako je to napísané. Z. Martináková, podpredsedníčka NR SR: Ďakujem, pán minister. Panie poslankyne, páni poslanci, čas určený na hodinu otázok uplynul. Končím tento bod programu. V rokovaní pokračujeme bodom interpelácie poslancov . Na úvod chcem pripomenúť, že podľa § 129 ods. 4 zákona o rokovacom poriadku ústne prednesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady Slovenskej republiky. Písomne sa do interpelácií prihlásilo päť poslancov. Ako prvý vystúpi pán poslanec Čaplovič.
Grendel, Gábor, podpredseda NR SR (2020-04-28):
Pán poslanec Šimko.
Faič, Vladimír, poslanec NR SR (2023-03-16):
Vážení predkladatelia, ja mám len jednu otázku, či, či vám je známe, že je spracovaná jedna novela tohoto príslušného zákona, ktorá, samozrejme, liberalizuje celý ten prístup ohľadne registrácie, ale ide ďalej a terajšie registrované cirkvi dáva do polohy tých náboženských združení alebo, alebo, by som povedal, ako nejakých neziskoviek. Len sa pýtam, či poznáte tento návrh zákona, ktorý, samozrejme, je z progresívneho prostredia. Ďakujem.
Pčolinský, Peter, podpredseda NR SR (2022-10-27):
Dávam teraz slovo spoločnému spravodajcovi pre financie a rozpočet poslancovi Györgymu Gyimesimu, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
J. Brocka, poslanec: (2004-12-02):
Tento návrh nepovažujem za správny a za dobrý z viacerých dôvodov. Zavádza a aj jeho schválenie by vnieslo do dnes platných zákonov dôchodkovej reformy zmätok, chaos a neporiadok. Jednoducho my sme zmenili starý dôchodkový systém a zaviedli sme poistný princíp do dôchodkového systému. Takýmto návrhom z toho robíme guláš. Ľudia, ktorí celý život robili za nízke mzdy, budú na tej istej úrovni ako tí, ktorí robili možno 10 rokov, teda to je podmienka na nárok na starobný dôchodok, a mohli by dostávať taký istý dôchodok. Avšak pritom pre tých, ktorí majú sociálne cítenie, chcem povedať, že ja rovnako tento problém cítim a on je aj riešený v dnešnej legislatíve. Jednoducho tí, ktorí nemali toľko rokov odpracovaných a nepracovali celý život, tak ak sa ocitnú v hmotnej núdzi, tak majú nárok na pomoc, na dávku v hmotnej núdzi. Inými slovami, budú dostávať možno tie isté peniaze, ale z dvoch zdrojov, časť zo Sociálnej poisťovne a časť zo štátneho rozpočtu. Ja sa priznám, že je pre mňa nepochopením, že kolegovia poslanci z rozpočtového výboru tento návrh schválili. Ja by som bol rád, keby sa prípadne niekto z nich v rozprave vyjadril, ako sa to mohlo stať. Ďakujem za pozornosť.
Šuca, Peter, poslanec NR SR (2016-09-22):
Ďakujem pekne za slovo, pán predsedajúci. Vážený pán kolega, drahý Peťo, ďakujem za veľmi konštruktívne, vecné vystúpenie v rozprave podoprené tvojou skúsenosťou z aplikačnej praxe. Som nesmierne rád, že diskusia k tomuto predmetnému návrhu zákona sa niesla, nesie v konštruktívnom duchu. A z tvojho vystúpenia vyplýva jeden zásadný záver: kto má zodpovednosť, musí mať aj rozhodovaciu právomoc. Ešte raz ďakujem pekne za vystúpenie.
Bugár, Béla, podpredseda NR SR (2017-03-29):
Teraz pristúpime k hlasovaniu o návrhu... Pán poslanec Matovič.
B. Bugár, podpredseda NR SR: (2005-02-09):
I. Harna, poslanec: O bode 5 sme hlasovali. Nehlasovali sme o bodoch 6, 14, 22 a 24. O týchto bodoch budeme hlasovať jednotlivo s odporúčaním neschváliť, pretože k týmto bodom odzneli pozmeňujúce a doplňujúce návrhy.
Beluský, Martin, poslanec NR SR (2018-05-28):
Áno, ďakujem, ďakujem pekne. Tak ešte v záverečnom slove si dovolím pár potrebných informácií na záver povedať. 	Prvá dôležitá informácia je, že zavedenie takýchto regulovaných stropov pre výdavky na vlastnú réžiu nie je v inštitúciách napojených na verejný rozpočet ničím výnimočným, napríklad zákon č. 581/2004 o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov stanovuje obdobným spôsobom maximálnu výšku nákladov na prevádzku činnosti pre zdravotné poisťovne. Treba taktiež zdôrazniť, že všetky vyššie územné celky majú zo zákona rovnaké originálne aj prenesené kompetencie, ktoré sa už viac ako 10 rokov nezmenili, a teda neexistuje objektívny dôvod na také vysoké rozdiely v prevádzkových nákladoch úradov jednotlivých vyšších územných celkov. Samosprávne kraje, ktoré nedbajú na rozpočtovú zodpovednosť a príliš veľa finančných prostriedkov vynakladajú na svoju vlastnú réžiu, budú prostredníctvom tejto novely zákona prinútené hospodáriť zodpovednejšie, vďaka čomu im zostane viac finančných prostriedkov na podporu zmysluplnejších aktivít a napĺňanie skutočných cieľov, pre ktoré boli ako vyššie územné celky zriadené. Ďakujem za pozornosť a ešte raz prosím o možnosť posunúť tento návrh zákona do druhého čítania, kde môžme predebatovať ďalšie podrobnosti tohto zákona.
Žitňanská, Lucia, poslankyňa NR SR (2012-10-17):
Vážený pán predseda, v rozprave nebol podaný žiadny procedurálny návrh. Prosím preto, aby ste dali hlasovať o tom, že Národná rada Slovenskej republiky sa uzniesla podľa § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Šeliga, Juraj, poslanec NR SR (2020-05-14):
Ďakujem veľmi pekne. Pán predsedajúci, pani profesorka, pani spravodajkyňa, vážené kolegyne, kolegovia, ťažko sa vyjadrovať k meritu tejto diskusie, pretože miestami to vyzeralo, že sme čítali odlišnú správu alebo niektorí z vás si prečítali len časť tejto správy. A najviac, musím povedať, že ma zaráža slovník kolegov a kolegýň, ktorí hovoria tak vehementne o ľudskej dôstojnosti, s ktorým iste súvisí aj otázka nenarodených detí alebo seniorov a podobne, ale vy ste schopní hovoriť o ľudskej dôstojnosti a zároveň urážať ženu, ktorá priniesla správu do Národnej rady, a do Národnej rady, ktorá má demokraticky diskutovať, ktorá môže nesúhlasiť, vy sa môžte vyjadriť nejakým spôsobom hlasovaním. Toto je paradoxné. Potom sa naozaj nemôžte čudovať niektorí, že si právom zaslúžite označenie extrémisti, neofašisti a podobne. Tomuto naozaj nerozumiem. Hovorím o niektorých z vás, aby teda sa necítili opäť všetci dotknutí. Ja som veľmi rád, že táto správa aj vďaka pani prezidentke Čaputovej dostala toľkoto pozornosti. Verím, že pani ombudsmanka, samozrejme, neodstúpi a že bude pokračovať vo svojej činnosti. A zdá sa mi jedna vec dôležitá a dôležité ju zvýrazniť. Ja nemám žiadnu vedomosť o tom, že by prišiel na úrad ombudsmanky podnet, ktorým sa ombudsmanka nezaoberala. To znamená aj z merita, o ktorom ste hovorili vy napríklad, nemám vedomosť o tom, že by to pani ombudsmanka ignorovala. V tomto, prosím, buďme naozaj spravodliví a nečítajme tú správu takzvane každú tretiu stranu. Ja z tohto miesta tak ako Ondrej Dostál včera sa chcem ospravedlniť pani ombudsmanke za niektoré nevkusné, osobné invektíva, to naozaj do Národnej rady nepatrí, napriek tomu, že spolu nesúhlasíme, máme vedieť diskutovať slušne. Osobné urážky, narážky a rôzne demagógie a konšpirácie, mrzí ma to. A na druhej strane dnes má pani ombudsmanka narodeniny. Dovoľte mi z tohto miesta a verím, že v mene všetkých kolegov demokratickej časti Národnej rady Slovenskej republiky vám zablahoželať a priať veľa úspechov vo vašej práci. (Potlesk. Rečník odovzdal kyticu kvetov ombudsmanke.) Ďakujem pekne za pozornosť.
Mičovský, Ján, poslanec NR SR (2012-04-04):
Sľubujem. (Potlesk.)
Bugár, Béla, podpredseda NR SR (2019-12-04):
Prezentujme sa a hlasujme. (Hlasovanie.) Prítomných 127, za 75, zdržalo sa 43 poslancov, 9 nehlasovali. Návrh sme schválili. Ďalej.
Matovič, Igor, poslanec NR SR (2012-09-25):
Som rád, že aj kolegyňa Nicholsonová potvrdila moje slová o bezzubosti tohto návrhu. Pán poslanec Novotný, stále alebo znova ste opakovali, aj keď som dva- alebo trikrát k tomu reagoval, že som povedal, že všetci starostovia si robia biznis z aktivačných prác. Ak by ste ma počúvali a nesedeli si na ušiach, by ste počuli, že som hovoril o starostoch, ktorí umožňujú iba zapísanie sa pri aktivačných prácach a takýmto spôsobom si kupujú svojich voličov. V žiadnom prípade nie o všetkých. Veľmi dobre to podľa mňa viete a iba zneužívate, vytrhujete z kontextu, aby ste boli zaujímavý. Páčila sa mi vaša vetička o tom, ako ste robili reálnu prácu a nie prázdne kecy. A keď ste povedali o tom, že tá reálna práca bolo prestrihávanie pásky v Kecerovciach, keď sa odovzdávala kanalizácia, a prestrihávanie pásky, keď sa odovzdávala telocvičňa. To je veľmi reálna práca, gratulujem. Takýchto reálnych prác sa tu robilo už veľmi veľa, ale reálna práca nie je chodiť prestrihávať pásky, pán Novotný. A to, čo ste čítali, ten list učiteliek z Dobšinej, tak tam bola práve tá podstata, ale vy znova vidíte iba tú ľahkú podstatu, to jednoduché, to, čo sa veľmi ľahko dá urobiť a zrealizovať, a to, že zobrať 17,20, aj keď znova hovorím, ja vám ten návrh podporím, lebo ono tá filozofia je dobrá, len hovorím, že idete po tom najjednoduchšom a to vyčítam SDKÚ, že si kladiete príliš nízke ciele a SDKÚ je dnes už takýmto spôsobom iba odvar z toho, čo SDKÚ niekedy bola, kedy sa nebála ísť do problému do hĺbky. Ale v tom liste ste presne čítali, že najväčší problém je, že decká prichádzajú do školy nepripravené, lebo jednoducho nemajú škôlku. A keď vy poviete, že, jasné, ale vy sa najprv musíte porozprávať so starostami v obciach, aby to vlastne, či to vedia zabezpečiť, tak takéto rozprávanie so starostami už robíte 22 rokov, politici na Slovensku. Ale práve to je ten problém, že tu musí prísť štát, intervenovať, postaviť škôlky a nenechávať to na obce, lebo obce to nikdy neurobia.
Šeliga, Juraj, podpredseda NR SR (2020-11-05):
Panie poslankyne, páni poslanci, budeme pokračovať prerušeným, v prerušenom rokovaní hlasovaním. Prosím pána poslanca Vážneho ako povereného člena výboru pre sociálne veci, aby uviedol hlasovanie o bode 51 schváleného programu, ktorým je prvé čítanie o návrhu poslancov Vaľovej, Fica, Kamenického, Zahorčáka, Takáča na vydanie zákona, ktorým sa dopĺňa Zákonník práce, tlač 293. Nech sa páči. (Hlasovanie o návrhu poslancov Národnej rady Slovenskej republiky Jany Vaľovej, Roberta Fica, Ladislava Kamenického, Viliama Zahorčáka a Richarda Takáča na vydanie zákona, ktorým sa dopĺňa zákon č. 311/2001 Z. z. Zákonník práce v znení neskorších predpisov , tlač 293.)
Bagačka, Michal, poslanec NR SR (2015-07-02):
Ďakujem za slovo. Ja by som sa vyjadril, pred časom som hovoril, že sú vystúpenia, ktoré myslím, že by diskutujúci mali, mali zvážiť, ktoré sú, kde sú možno niektoré čísla, ktoré nie sú overené. Sú v podstate možno niekde prečítané, ako trebárs vypočítavanie úspory pri elektronickom trhovisku. Sú vystúpenia, kde sa niečo nedohovorí, ako trebárs pán poslanec Hlina hovoril, že tu ľudia, teraz právnici, právne služby sa nebudú musieť už obstarávať a podobne, ale už nepovedal „b“, že pri podlimitných zákazkách. A sú vystúpenia všeobecné. Pretože ja, pán kolega, ako beriem to vaše vystúpenie, ale dozvedel som sa len: tí niektorí, tí, ktorí si vedia zabezpečiť obstarávanie a vyhrávajú, a tí, ktorí nevyhrávajú. Myslím si, že v takom liste, ktorí písali tí dotyční aj pánovi ministrovi, tak mali by byť povedané konkrétne veci. Tam a tam došlo k tomu a tomu, vyhral ten a ten. Lebo takto to bolo vždy len – „tí, ktorí nevedia vyhrávať, a tí, ktorí vedia vyhrávať“. No a ešte jedna taká poznámka, že spomínali ste, že sú diskriminovaní, pretože nevedia splniť podmienky, ktoré sú v rámci toho verejného obstarávania. Ale jediná podmienka v rámci zapojenia sa do verejného obstarávania na elektronickom trhovisku je, že sa ten dotyčný zaregistruje. Tak neviem, to potom, aké ďalšie podmienky by mohli ešte mať a byť diskriminovaní voči tým druhým, ktorí, ste hovorili, tí, čo vedia vyhrať. Ďakujem.
Pčolinský, Peter, podpredseda NR SR (2022-10-21):
Ďakujem pekne. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Jánovi Mičovskému. Vítam na balkóne študentov, síce neviem odkiaľ, ale vítam vás.
Laurenčík, Milan, podpredseda NR SR (2021-11-11):
Pán poslanec, mali by ste reagovať na predrečníka a nehodnotiť situáciu. Nikto mi nikto, nikto mi neprišiel hovoriť, aby som upozornil pána poslanca Fica, ja som ho upozornil preto, lebo som prišiel na toto miesto. Pán poslanec Fico normálne odišiel, slušne som ho požiadal, aby odišiel si dať respirátor, môže sa kľudne vrátiť a reagovať na faktické poznámky. A čo sa týka, chcem ešte jedno podotknúť, preto riešime teraz tento zákon tu, pretože takto sa správate niektorí. Ďalšiu faktickú poznámku má pani poslankyňa Jana Vaľová.
M. Číž, podpredseda NR SR: (2007-10-18):
Vážené kolegyne, kolegovia, otváram rozpravu o tomto bode programu a pýtam sa, či sa hlási niekto do rozpravy písomne? Neprihlásil sa nikto, tak sa ešte raz pýtam, či sa hlási niekto do rozpravy ústne? Ak nie, vyhlasujem rozpravu za skončenú. Ďakujem tým pádom aj pánovi navrhovateľovi, aj spravodajcovi. Prerušujem rokovanie o tomto bode programu. Pána ministra poprosím, aby zostal, pretože budeme pokračovať druhým a tretím čítaním o návrhu na vyslovenie súhlasu Národnej rady Slovenskej republiky s Dohodou medzi vládou Slovenskej republiky a vládou Maďarskej republiky o prevádzkovaní, údržbe a rekonštrukcii cestných hraničných mostov a úsekov hraničných ciest na spoločnej štátnej hranici . Návrh vlády ste dostali ako tlač 312 a spoločnú správu výborov máte ako tlač 312a. Pán minister, nech sa páči, odôvodnite stanovisko vlády.
Valášek, Tomáš, poslanec NR SR (2020-03-24):
Ďakujem, pán predseda. Tak ako ostatní, aj ja by som tiež rád pozval členov výboru pre európske záležitosti na zasadnutie výboru. Bude sa konať hneď po zasadnutí vecných výborov v miestnosti č. 149. Ďakujem.
Sulík, Richard, poslanec NR SR (2012-06-26):
Ďakujem pekne. Pán predseda, práve na tom grémiu, ako sme sa dohadovali, predpokladám, si spomínate, mal som výhrady voči tomu, že je to na jednom liste, lebo napríklad náš poslanecký klub nemá úplne rovnaký názor ku všetkým trom kandidátom. A tam teda bolo povedané, dobre toto teraz podpíšte, je to skrátka jeden návrh, ale určite nebolo povedané, že budeme o všetkých troch hlasovať ako o jednom celku. Nakoniec, každý je volený na iné obdobie. To nie je jeden kolektívny orgán, ktorý ako vzniká ako kolektívny orgán, to sú jednotliví ľudia a to je aj argumentácia pre jednotlivé hlasovanie.
Škopová, Anežka, poslankyňa NR SR (2024-01-18):
Ďakujem za slovo, pán predsedajúci. Rasťo, ďakujem za tvoj vecný prejav. Počas svojej rozpravy si uviedol konkrétne čísla. Je potrebné ukazovať aj takto vecné dôsledky zrušenia Úradu špeciálnej prokuratúry a treba zdôrazniť, že zmeny v Trestnom zákone a v prokuratúre sa nebudú týkať len oblasti korupcie, ale aj bezpečnosti občanov Slovenska. Rada by som preto uviedla, že v roku 2020 Úrad špeciálnej prokuratúry trestne stíhal až 128 osôb pre extrémistickú kriminalitu. Vy si podľa mňa v koalícii ani neuvedomujete, aké dôsledky bude mať zrušenie špeciálnej prokuratúry v boji proti tým najhorším zločinom. Nehovoriac o tom, že ruka v ruke s týmito zmenami na prokuratúre idete znižovať tresty za rôzne ekonomické trestné činy. Už to tu hovorili viacerí rečníci a rovnako sa vyjadrili aj odborníci, že to vytvára nebezpečný mix, ktorý bude viesť k zvýšeniu kriminality. Urobíte zo Slovenska krajinu, ktorá bude rajom pre zločincov. A vy si to buď neuvedomujete, alebo vám je to jedno. Ďakujem. (Potlesk.)
Jurinová, Erika, podpredsedníčka NR SR (2014-02-05):
Pán spravodajca, chcete sa vyjadriť k diskusii? Zrejme nie. Prerušujem rokovanie o tomto bode programu. Nasleduje prvé čítaní o návrhu poslancov Lucie Žitňanskej a Miroslava Beblavého na vydanie zákona, ktorým sa mení a dopĺňa zákon č. 244/2002 Z. z. o rozhodcovskom konaní v znení neskorších predpisov. Návrh zákona je uverejnený ako tlač 836. Návrh na jeho pridelenie na prerokovanie výborom je v rozhodnutí č. 835. Dávam slovo opäť pánovi poslancovi Miroslavovi Beblavému, aby návrh zákona uviedol. (Rokovanie o návrhu poslancov Národnej rady Slovenskej republiky Lucie Žitňanskej a Miroslava Beblavého na vydanie zákona, ktorým sa mení a dopĺňa zákon č. 244/2002 Z. z. o rozhodcovskom konaní v znení neskorších predpisov , tlač 836.)
Blaha, Ľuboš, podpredseda NR SR (2024-05-15):
Pán poslanec Gábor Grendel.
Hraško, Igor, poslanec NR SR (2013-06-17):
Pán predseda, dajte, prosím, hlasovať ešte o treťom návrhu uznesenia, ktorý predložil pán poslanec Hlina, ktoré znie: Národná rada Slovenskej republiky žiada ministra obrany Slovenskej republiky, aby do 15. novembra 2013 predložil Správu o aktuálnom stave vo Vojenskom spravodajstve (režim „Vyhradené“).
Tóth, Tibor, poslanec NR SR (2010-10-13):
Ďakujem, pán predsedajúci. Vážené kolegyne, kolegovia, v rozprave vystúpili traja poslanci, neboli podané žiadne pozmeňujúce návrhy, a preto odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že odporučí tento návrh prerokovať v druhom čítaní. Prosím, dajte o mojom návrhu, vážený pán predsedajúci, hlasovať.
M. Hort, podpredseda NR SR: (2007-12-05):
Otváram rozpravu. Konštatujem, že do rozpravy sa písomne prihlásil len pán poslanec, a to pán poslanec Ján Pataky, ktorému týmto dávam slovo. Nech sa páči, pán poslanec.
Šeliga, Juraj, podpredseda NR SR (2020-07-10):
Šesť faktických poznámok. Pán poslanec Čepček, nech sa páči.
Ďuriš Nicholsonová, Lucia, podpredsedníčka NR SR (2018-10-16):
Ďakujem pekne, pán spravodajca. Otváram rozpravu k tomuto bodu. Písomne sa prihlásil za klub SaS pán poslanec Galek, nech sa páči.
Hrnčiar, Andrej, podpredseda NR SR (2016-06-22):
Prosím, prezentujme sa... Moment. Prosím, prezentujeme sa a hlasujme. (Hlasovanie.) Prítomných 133, za 58, proti 4, zdržalo sa 71. Ako by povedal pán predseda Národnej rady, nebudeme pokračovať v tomto rokovaní o návrhu zákona . (Povedané s úsmevom.) Pokračujeme hlasovaním... (Reakcia z pléna.) Pokračujeme hlasovaním o bode 25 schváleného programu, ktorým je prvé čítanie o návrhu poslanca Viskupiča na vydanie zákona o kultúrnom fonde (tlač145). Spravodajcom je člen výboru pre kultúru a médiá poslanec Peter Marček. Prosím ho, aby uviedol hlasovanie. (Hlasovanie o návrhu poslanca Národnej rady Slovenskej republiky Jozefa Viskupiča na vydanie zákona o Kultúrnom fonde a o zmene a doplnení zákona č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov , tlač 145.)
Kuciaňová, Magdaléna, poslankyňa NR SR (2019-09-12):
Ďakujem veľmi pekne. Vážený pán predsedajúci, vážené panie poslankyne, vážení páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony (tlač 1515). Národná rada Slovenskej republiky uznesením č. 1894 z 20. júna 2019 pridelila predmetný návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárske záležitosti a Výboru Národnej rady Slovenskej republiky pre sociálne veci. Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný návrh, vládny návrh zákona (tlač 1515) prerokovali a odporučili Národnej rade Slovenskej republiky schváliť Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Výbor Národnej rady Slovenskej republiky pre hospodárske záležitosti o predmetnom návrhu nerokoval, pretože nebol uznášaniaschopný. Z uznesení výborov Národnej rady Slovenskej republiky pod bodom III tejto spoločnej správy vyplýva jeden pozmeňujúci a doplňujúci návrh. Gestorský výbor odporúča návrh zákona schváliť v znení schváleného pozmeňujúceho návrhu. Gestorský výbor odporúča hlasovať o návrhu v IV. časti tejto spoločnej správy so stanoviskom gestorského výboru schváliť. Spoločná správa výborov Národnej rady Slovenskej republiky o prerokovaní vládneho návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 185 z 10. septembra 2019. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona o rokovacom poriadku Národnej rady. Pán predsedajúci, otvorte, prosím, rozpravu.
Keketi, Dušan, minister cestovného ruchu a športu SR (2024-10-23):
Ďakujem pekne. Vážený pán predsedajúci, vážené pani poslankyne, vážení páni poslanci, dovoľte mi, aby som uviedol v prvom čítaní vládny návrh zákona, ktorým sa mení a dopĺňa zákon č. 310/2019 Z. z. o Fonde na podporu športu a o zmene a doplnení niektorých zákonov v znení neskorších predpisov. Dôvodom, hlavným dôvodom predloženia návrhu zákona je navýšenie financovania športu a športovej infraštruktúry z verejných zdrojov, úprava činnosti Fondu na podporu športu, jeho štruktúry a zefektívnenie procesných postupov vyplývajúcich z aplikačnej praxe. V nadväznosti na programové vyhlásenie vlády pre roky ´23 až ´27 je cieľom návrhu zákona podporiť výstavbu a obnovu športovej infraštruktúry a športovej infraštruktúry národného významu, upraviť pravidlá na efektívne čerpanie finančných prostriedkov a aplikovať poznatky z aplikačnej praxe. No, okej. Tak návrhom zákona dochádza k úprave predmetu činnosti fondu, v rámci ktorého sa dopĺňajú vzdelávacie aktivity a metodicko-poradenská činnosť. Upravuje sa postup v prípade nevymenovania predsedu správnej rady, upravuje sa schvaľovanie príspevkov na projekt výstavby, modernizácie a rekonštrukcie športovej infraštruktúry národného významu. Dochádza k navýšeniu počtu členov správnej rady o jedného člena a rozširuje sa aj počet členov dozornej rady o dvoch členov. Vypúšťa sa povinnosť vyhotovenia zvukového záznamu zo zasadnutí správnej rady. Upravuje sa proces zriaďovania odborných komisií na posudzovanie žiadostí o príspevok, ktoré by mali mať stály charakter. Zároveň sa navyšuje minimálna výška príspevku poskytovaná fondu každoročne na účel podpory z aktuálnych 20 mil. na 60 miliónov. Vážené pani poslankyne, vážení páni poslanci, dovoľujem si vás teda požiadať o podporu tohto zákona. Ďakujem.
Bugár, Béla, podpredseda NR SR (2019-01-31):
Nech sa páči, prezentujme sa a hlasujme. (Hlasovanie.) Prítomných 140, za 66, proti 7, zdržalo sa 66 poslancov, 1 nehlasoval. Konštatujem, že návrh nebol schválený. Budeme pokračovať hlasovaním v prvom čítaní o návrhu poslancov Bašku, Bublavého a Šucu na vydanie zákona, ktorým sa mení a dopĺňa stavebný zákon, tlač 1231. Pán poslanec Choma, ako spravodajca máte slovo. [Hlasovanie o návrhu poslancov Národnej rady Slovenskej republiky Jaroslava Bašku, Dušana Bublavého a Petra Šucu na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov , tlač 1231.]
Mazurek, Milan, poslanec NR SR (2022-12-07):
Pán Lipšic, tieto frázy o spravodlivosti a nezaujatosti sú naozaj dobré pre médiá, ale my ostatní, ktorí sme videli ten obludný systém špeciálnej prokuratúry zvnútra, vieme, aká je v skutočnosti realita. Viete, môžete mi hovoriť čokoľvek o tom, že sa tu nehľadí na politickú príslušnosť človeka, po ktorom sa ide z pozície špeciálnej prokuratúry, ale keď vidíte, ako sudca koordinovane priamo s vyšetrovateľom a ešte so špeciálnym prokurátorom priamo, otvorene pred médiami na súde, Špecializovanom trestnom súde v Bystrici, idú z jednej miestnosti, tak musíte byť vyslovene hlupák, aby vám nedošlo, akým spôsobom bol celý prípad pripravený, zinscenovaný a naplánovaný na konkrétneho človeka. Pozrite si spisy vašich vlastných podriadených. Oni nemali problém vzniesť obžalobu voči právnickej osobe za údajné predávanie extrémistických materiálov aj napriek tomu, že táto právnická osoba v živote nepredala jediný kus ničoho. Sťažnosť zamietli. Vy nepracujete s dôkazmi na špeciálnej prokuratúre, vy pracujete s túžbou po prenasledovaní ľudí, ktorí sú nepohodlní! Toto je vec, ktorá je proste faktom, môžete si to pozrieť. Viete dobre, o ktorom prípade hovorím. A môžete obhajovať týchto ľudí, ale keď prídete na súd, kde máte sudcu Pulmana na špecializovanom súde v Bystrici, vy nemáte šancu dosiahnuť spravodlivosť. Vy tam prídete, on vám zamietne všetkých svedkov, zamietne vám všetky listinné dôkazy, zamietne vám znalecké posudky a za pol hodinu vás vybaví a ste odsúdený! O akom procese sa tu bavíme?! Toto sa stalo pred pár mesiacmi! Obžalovaný nemal žiadne práva na svoju obhajobu! Jak môžete týchto ľudí obhajovať?! Potom asi s nimi naozaj hráte jednu bandu! Rozumiete?! Vy môžete obhajovať tých vyšetrovateľov tým, že nie sú tie nahrávky celé, to nie je podstatné v tejto situácii. Ak raz niekto hovorí, koho treba zlikvidovať, komu treba zabiť deti, koho treba nakopať, komu treba zapáliť auto, no tak mi môžete hovoriť o celých nahrávkach, to sú skorumpované svine.
Madej, Róbert, poslanec NR SR (2015-12-01):
Ďakujem pekne. Vážená pani predsedajúca, vážený pán minister, vážené panie poslankyne, vážení páni poslanci, dovoľte mi, aby som v zmysle § 73 ods. 1 rokovacieho poriadku Národnej rady vystúpil v prvom čítaní ako spravodajca k uvedenému návrhu ústavného zákona. Návrh ústavného zákona, pokiaľ ide o novelu ústavy, spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady Slovenskej republiky vo svojom rozhodnutí navrhol, aby návrh ústavného zákona prerokovali: ústavnoprávny výbor, výbor pre obranu a bezpečnosť a výbor pre ľudské práva a národnostné menšiny. A ako gestorský výbor navrhol ústavnoprávny výbor. Zo znenia návrhu ústavného zákona je zrejmý účel navrhovanej právnej úpravy. Dámy a páni, ako spravodajca odporúčam, aby sa Národná rada po všeobecnej rozprave uzniesla na tom, že uvedený návrh ústavného zákona prerokuje v druhom čítaní. Odporúčam zároveň návrh ústavného zákona prideliť výborom vrátane určenia gestorského výboru v zmysle uvedeného citovaného rozhodnutia predsedu Národnej rady Slovenskej republiky. Navrhujem zároveň, aby uvedený návrh ústavného zákona prerokovali výbory a gestorský výbor s termínom prerokovania ihneď. Vážená pani predsedajúca, pán minister, dovoľte mi ešte, aby som vám v súlade s § 73 ods. 1 zákona o rokovacom poriadku vystúpil v prvom čítaní aj ako spravodajca vládnemu návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony (tlač 1860). Rovnako aj tento návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady Slovenskej republiky vo svojom rozhodnutí navrhol, aby návrh zákona prerokovali ústavnoprávny výbor, výbor pre obranu a bezpečnosť a výbor pre ľudské práva a národnostné menšiny. A ako gestorský navrhol ústavnoprávny výbor. Zo znenia návrhu zákona je rovnako zrejmý účel navrhovanej úpravy. Ako spravodajca odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru v zmysle uvedeného rozhodnutia predsedu Národnej rady. Navrhujem zároveň, aby uvedený návrh zákona prerokovali výbory a gestorský výbor v lehote s termínom ihneď. Vážená pani predsedajúca, prosím, otvorte všeobecnú rozpravu k obom spojeným návrhom. Ďakujem pekne.
Hrnčiar, Andrej, podpredseda NR SR (2017-04-04):
Chce zaujať stanovisko spravodajkyňa? Nie je tomu tak. Prerušujem rokovanie o tomto bode programu. Nasleduje prvé čítanie o návrhu skupiny poslancov na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. Návrh ústavného zákona je uverejnený ako tlač 459. Návrh na jeho pridelenie na prerokovanie výborom je v rozhodnutí č. 471. Dávam slovo poslankyni Veronike Remišovej, aby za skupinu poslancov návrh ústavného zákona uviedla. (Rokovanie o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. , tlač 459.)
Blanár, Juraj, podpredseda NR SR (2023-02-08):
Nech sa páči, môžete reagovať, pán poslanec Fecko.
Bugár, Béla, podpredseda NR SR (2017-03-28):
Pán poslanec Baránik
Glváč, Martin, podpredseda NR SR (2018-06-14):
Ešte raz ďakujeme. Doplňujúca otázka. Je záujem? Nech sa páči.
Laššáková, Jana, podpredsedníčka NR SR (2014-04-02):
Vyhlasujem všeobecnú rozpravu za skončenú. Pani navrhovateľka, chcete zaujať stanovisko? Nie. Pán spravodajca? Tiež nie. Prerušujem rokovanie o tomto bode programu. Budeme pokračovať prvým čítaním o návrhu poslanca Jozefa Kollára na vydanie zákona o informáciách v záležitostiach Európskej únie a o zmene a doplnení niektorých zákonov. Návrh zákona je uverejnený ako tlač 916, návrh na jeho pridelenie na prerokovanie výborom je v rozhodnutí 917. Dávam slovo poslancovi Jozefovi Kollárovi, aby návrh zákona uviedol. Nech sa páči, pán poslanec. (Rokovanie o návrhu poslanca Národnej rady Slovenskej republiky Jozefa Kollára na vydanie zákona o informáciách v záležitostiach Európskej únie a o zmene a doplnení niektorých zákonov , tlač 916.)
Jurinová, Erika, podpredsedníčka NR SR (2013-02-13):
Ďakujem pekne, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. (Reakcia spravodajcu: „Hlásim sa do rozpravy ako prvý.“) Do rozpravy sa hlási pán spravodajca. Okrem toho páni poslanci nemajú záujem prihlásiť sa do rozpravy. Uzatváram možnosť prihlásiť sa. Nech sa páči, pán poslanec, máte slovo.
K. Sárközy, poslankyňa: (2010-03-09):
A teraz postupne. Už dlho počúvame o tom, že sme toho času hneď po voľbách zmenili 22 zákonov. Vážení a milí, pozrite sa na tieto zákony, pretože ja sa vyjadrujem, pokiaľ je to možné, k sociálnej oblasti. Z tých 22 zákonov bolo 5, zdôrazňujem, 5 sociálnych. Viem vám to vymenovať, ale vám je to zbytočné. Po druhé. Pani ministerka, vy robíte odpočet svojho vládnutia. Ste ministerkou práce, sociálnych vecí a rodiny štyri roky. K tomu, ako sa občania toho času vyjadrili k tým našim zákonom, ktoré sme prijali, sme robili odpočet vo voľbách v roku 2006. Pani ministerka, vy ste nevedeli obhájiť sociálne zákony. Nebol to prvý zákon, ktorý nejde na rokovanie parlamentu, pretože ste to nevedeli obhájiť pred pánom premiérom, pred pánom ministrom financií, pred županmi a pred starostami a nevedeli ste to obhájiť pred tými klientmi, ktorí potrebujú zákon o sociálnych službách zmeniť. Pani ministerka, ešte raz sa vás pýtam, koho záujmy vy hájite, pretože z tých rečí, ktoré počúvam, mi vyplýva, že vy hájite záujmy županov a záujmy starostov, vás nezaujímajú záujmy klientov a občanov, ktorí potrebujú sociálnu pomoc. Ďakujem.
Hort, Milan, podpredseda NR SR (2011-10-19):
Pán poslanec Senko, nech sa páči.
Ďuriš Nicholsonová, Lucia, podpredsedníčka NR SR (2016-09-07):
Ďakujem pekne. Otváram týmto všeobecnú rozpravu. Do písomnej časti rozpravy som nedostala žiadnu prihlášku, pýtam sa preto, či sa chce niekto prihlásiť ústne. Nie, nie je tomu tak, prerušujem rokovanie o tomto bode programu. Teraz nasleduje prvé čítanie o vládnom návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov a ktorým sa mení zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov . Vládny návrh zákona má parlamentnú tlač 196, návrh na jeho pridelenie na prerokovanie výborom je v rozhodnutí pod identickým číslom 196. Poprosím pána ministra zdravotníctva, aby nám predmetný návrh zákona uviedol. Ďakujem.
P. Paška, predseda NR SR: (2008-03-27):
Pán poslanec – doplňujúcu otázku?
V. Veteška, podpredseda NR SR: (2006-09-06):
(Hlasovanie.) Prítomných 139, za 78, proti 53, zdržalo sa 8, hlasovali všetci. Schválili sme návrh. Sme v treťom čítaní . Otváram rozpravu v treťom čítaní. Kto sa hlási do rozpravy? Nikto sa nehlási. Vyhlasujem rozpravu za skončenú. Teraz prosím, aby sme hlasovali o návrhu zákona ako o celku s odporúčaním gestorského výboru...